Charles Monselet

Charles Monselet (30 a viz Ebrel 1825 e Naoned - 19 a viz Mae 1888 e Pariz), a oa ur skrivagner, kazetenner, kroniker, romantour, barzh ha dramaour breizhat.

E-touez ar varnourien war ar c'heginañ kentañ e Bro-C'hall eo bet gant ar Gall Grimod de la Reynière, ar Gall baron Brisse hag ar Suis Joseph Favre. Lesanvet e oa « Roue an hevlezourien » gant e gempredidi.

 Buhez 
Mab e oa d'ul levrdiour[« Obsèques de Charles Monselet », L’Entr’acte, Pariz, levrenn 57, nv 145,‎ 24 a viz Mae 1888, Lenn enlinenn war Gallica. Lennet d'ar 2024-1-15., techet neuze da lenn ha da garout al lizhiri. Tremen a reas nav bloaz kentañ e vuhez e Naoned, a-raok mont da Vourdel gant e zud. Goude e vloavezhioù yaounkiz eno e tistroas da Naoned e 1852, ha kregiñ a reas da labourat evel kazetenner. Galvet e voe gant an den a wask Félix Solar da vont da Bariz evit labourat evit e gazetenn L'ÉpoqueMort de Charles Monselet gant Gaston Calmette, Le Figaro, Pariz, 3, levrenn 34, nv 141, 1888-05-20, p. 1-2 .. Mignon e teuas da vezañ gant ar skrivagnerien Charles Baudelaire, Théophile Gautier, Albert Glatigny, Alfred Delvau, Charles Bataille, Amédée Rolland, hag allCharles Monselet - Notes et souvenirs à propos d’un livre récent gant Octave Uzanne, L’Art et l’idée : revue contemporaine illustrée du dilettantisme et de la curiosité, Pariz, nv 1, 1892-01-01, 390 p.. Pedet e veze e ti Victor Hugo ingal.

Sot e oa gant skrivagnerien c'hallek an XVIIII kantved. Dastum a reas ur bern levrioù.

Skrivet en deus un daou-ugent levr bennak, a bep seurt lennegezh : danevelloù, romantoù-karantez, romantoù-polis, lec'h ma c'hoari ar merc'hed ur roll kreizh alies, da skouer e la Franc-Maçonnerie des femmes (1856).

E varzhonegoù a vez friant o gwerzhennoù, dalc'het e brimawen en un oberiezh ampart. Teskataet int e le Plaisir et l’Amour. Brud vras en doa bet e varzhoneg libertinour Les Petites Blanchisseuses en XIX kantved.

Ar c'hoant a oa gantañ da adsevel hengounoù Grimod de la Reynière ha Brillat-Savarin, hag embann a reas l’Almanach gourmand (1865), Cuisine poétique ha diazezañ a reas ur gelaouenn sizhuniek e 1858 gouestlet d'an hevlezouriezh, Le Gourmet, hag en doe nemet 24 niverenn eus miz C'hwevrer da miz EostLe Gourmet|sous-titre=journal des intérêts gastronomiques, Pariz, nv 24,‎ 1 a viz Eost 1858, p. 1 Lenn enlinenn war Gallica, lennet d'ar  15 a viz Du 2024..

Douaret e voe e bered Père-Lachaise e ParizDeux siècles d'histoire au Père-Lachaise gant Paul Bauer, Mémoire et Documents, 2006, 867 p., tremen 562, ..

 Daveoù 

Rummad:Skrivagnerien Breizh
Rummad:Romantourien Breizh
Rummad:Dramaourien Breizh
Rummad:Kazetennerien Breizh
Rummad:Barzhed Breizh
Rummad:Barnourien war ar c'heginañ
Rummad:Marc'heien al Lejion a enor
Rummad:Ganedigezhioù 1825
Rummad:Ganedigezhioù e Naoned
Rummad:Marvioù 1888
Rummad:Bered Père-Lachaise